সূচিতে বদল, দিল্লিতে সফর শেষে আম্বানির ‘বনতারা’য় যাচ্ছেন মেসি

ওয়েব ডেস্ক: লিওনেল মেসির (Lionel Messi) সফর সূচিতে হঠাৎ পরিবর্তন। কথা ছিল কলকাতায় সফর শুরু হয়ে হায়দরাবাদ ও মুম্বই ঘুরে ভারতের রাজধানী মেসির ‘শেষ গন্তব্য’। কিন্তু না, এরপর আর্জেন্তিনীয় কিংবদন্তি যাবেন ‘বনতারা’ (Lionel Messi Visit Vantara)। দিল্লির অনুষ্ঠান পর্ব শেষ করে মেসি এবার যাচ্ছেন আম্বানিদের বনতারায় (Messi in Vantara)। সেখানে তাঁকে আপ্যায়ন করবেন অনন্ত আম্বানি। তাঁদের গোটা পরিবারই হয়তো থাকবেন সেখানে।

গুজরাটের জামনগরে মুকেশ আম্বানির পরিবারের নিজস্ব চিড়িয়াখানা রয়েছে।জামনগরে অনন্ত আম্বানির স্বপ্নের প্রকল্প চলতি বছরে উদ্বোধন করেছিলেন প্রধানমন্ত্রী নরেন্দ্র মোদি। বন্য প্রাণী উদ্ধার, সংরক্ষণ ও চিকিৎসার দায়িত্ব নেওয়া হয় এই বিশেষ প্রকল্পে। রিলায়েন্স ফাউন্ডেশনের পরিচালনায় প্রায় ৩০০০ একর বিস্তৃত এই চিড়িয়াখানায় ৪৩ প্রজাতির ২০০০ প্রাণী রয়েছে। সেখানেই যাচ্ছেন মেসি। বনতারা শুধুমাত্র বিপন্ন ও আহত প্রাণীদের আশ্রয় দেওয়াই নয়, তাদের সুস্থ করে আবার স্বাভাবিক জীবনে ফিরিয়ে দেওয়ার লক্ষ্যে কাজ করছে।তবে তার জন্য মেসির সঙ্গে ৫০ কোটি টাকার বিশেষ চুক্তি হয়েছে আম্বানিদের বলেই খবর।

আরও পড়ুন: স্টেডিয়ামে দাঁড়িয়ে কী বললেন লিওনেল মেসি

সূত্রের খবর, ভারত সফরের শেষ দিনে অর্থাৎ আজই রাজধানী ছেড়ে এক রাতের জন্য গুজরাতের জামনগরে অনন্ত আম্বানির ‘বনতারায়’ থাকবেন বিশ্ব ফুটবলের মহাতারকা। তাঁর সঙ্গে থাকছেন লুই সুয়ারেজ-সহ আরও কয়েকজন ফুটবলার। মেসির এই সফর তাঁর বহু আলোচিত ‘গোট ট্যুর অফ ইন্ডিয়া’-রই একটি গুরুত্বপূর্ণ পর্ব বলে জানা গিয়েছে।

দেখুন ভিডিও